kardosdrur/scandi-wiki huggingface dataset:
Fredericia Sygehus

Fredericia Sygehus, var et sygehus beliggende i Fredericias centrum ud mod Østerstrand, er bygget af flere omgange. Den ældste nuværende bygning er fra 1921, men der har været sygehus på forskellige lokaliteter i byen siden 1749, i perioder dog kun åbnet for det militære personel i byen. Der kom tilføjelser og udbygninger i 1959-1964 og senest i 2001.
Sygehuset indeholdte en urologisk afdeling samt en stor medicinsk afdeling for hjerte-, lunge-, diabetes- og nyrepatienter.

I 2003 blev det en del af det fusionerede Fredericia og Kolding Sygehuse, og fra 2008 Sygehus Lillebælt sammen med sygehusene i Middelfart, Vejle og Give. En sygehusapoteksafdeling af Sygehusapotek Fredericia og Kolding Sygehuse er beliggende på sygehuset.

Alle sygehusets funktioner blev endeligt flyttet til nabosygehusene i Kolding, Vejle og Middelfart i 2008. 

I 2016 blev det offentliggjort at sygehusbygningerne i stedet skulle indrettes og benyttes som sundhedshus for vagtlæger og jordemødre. 

Den danske modstandsmand og læge Jørgen Røjel var overlæge på Fredericia Sygehus fra 1958.

Referencer

Eksterne henvisninger 
 Fredericia Sygehus på sygehuslillebaelt.dk via web.archive.org

Sygehuse i Region Syddanmark
Sygehus
Shenyang Taoxian International Airport

Shenyang Taoxian International Airport IATA: SHE, ICAO: ZYTX) er en lufthavn i udkanten af storbyen Shenyang i det nordøstlige Kina. Shenyang Airport håndterer ca. 6.060.000 passagerer årligt.

Indrigsdestinationer og luftfartselskaber 

 Air China (Beijing, Chengdu) 
 China Eastern Airlines (Harbin, Jinan, Kunming, Nanjing, Shanghai Pudong, Wenzhou, Wuhan, Zhengzhou) 
 China Southern Airlines (Beijing, Changsha, Chengdu, Chongqing, Dalian, Fuzhou, Guangzhou, Guilin, Guiyang, Haikou, Hangzhou,  Harbin, Hohhot, Jinan, Kunming, Lanzhou, Manzhouli, Nanchang, Nanjing, Nanning, Ningbo, Qingdao, Sanya, Shantou, Shanghai-  Pudong, Shenzhen, Shijiazhuang, Tianjin, Taiyuan, Urumqi, Wenzhou, Wuhan, Xiamen, Xi'an, Yanji, Yantai, Yinchuan, Zhengzhou) 
 China Postal Airlines (Shanghai Hongqiao, Weifang) 
 China United Airlines (Beijing-Nanyuan) 
 Hainan Airlines (Beijing, Changsha, Haikou, Hohhot, Ningbo, Tianjin, Taiyuan, Urumqi, Xiamen, Xian, Yantai) 
 Okay Airways (Tianjin) 
 Shandong Airlines (Harbin, Heihe, Jinan, Qinghai, Xian, Yantai) 
 Shanghai Airlines (Shanghai-Pudong) 
 Shenzhen Airlines (Changzhou, Guangzhou, Shenzhen, Wuhan) 
 Xiamen Airlines (Fuzhou, Hangzhou, Changsha, Nanchang, Zhengzhou)

International Destination og luftfartselskaber 

 Air Koryo (Pyongyang) 
 Airstars (Ulan-Ude)[1] 
 All Nippon Airways (Osaka-Kansai, Tokyo-Narita) 
 Asiana Airlines (Busan, Daegu, Seoul-Incheon) 
 Cathay Pacific 
 Dragonair (Dalian, Hong Kong) 
 China Southern Airlines (Busan, Cheongju, Daegu, Fukuoka, Hong Kong, Irkutsk,[1] Jeju, Nagoya-Centrair, Osaka-Kansai, Sapporo- Chitose, Seoul-Incheon, Singapore, Tokyo-Narita) 
 Korean Air (Seoul-Incheon) 
 Lufthansa (Munich, Seoul-Incheon) [begins June 8, 2008] 
 S7 Airlines (Irkutsk)[1] 
 TESIS Aviation Enterprise (Novosibirsk)[1]

Lufthavne i Kina
Shenyang
Kolding Sygehus

Kolding Sygehus, Sygehus Lillebælt (SLB), er et sygehus beliggende på Dyrehavegårds jorder i den nordlige del af Kolding. Sygehuset er tegnet af arkitekt Jørgen Bisgaard fra C.F. Møllers Tegnestue, og byggeriet blev indledt i 1968. Sygehuset åbnede i 1975 samtidig med, at det gamle og nedslidte sygehus i centrum af byen efterhånden blev lukket. Selve flytningen varede frem til 1986.

Der har været sygehus på forskellige lokaliteter i byen siden 1782, både i Hospitalsgade, Helligkorsgade og senest i Sct. Jørgensgade. Den sidstnævnte bygning husede Syddansk Universitet.

I 2003 fusionerede sygehuset til Fredericia og Kolding Sygehuse, og i 2008 blev et omfattende nybyggeri og renovering sat i værk. Det gjorde sygehuset tre gange større end det forhenværende sygehus. I løbet af 2008 blev Kolding Sygehus en del af Sygehus Lillebælt (SLB), en sammenslutning af sygehuse, som ligeledes indbefatter Middelfart, Vejle og Give Sygehus.

Kolding Sygehus blev udpeget som akutsygehus i Region Syddanmarks nye sygehusstruktur. En sygehusapoteksafdeling af Sygehusapotek Fredericia og Kolding Sygehuse er beliggende på sygehuset.

Kolding Sygehus SLB indeholder en af landets største akutafdelinger, en stor fælles specialiseret intern medicinsk afdeling, kardiologisk afdeling, organkirurgisk afdeling, ortopædkirurgisk afdeling, neurologisk afdeling, gynækologisk og obstetrisk afdeling, pædiatrisk afdeling, radiologisk afdeling og en større intensiv afdeling.

Kilder og henvisninger

Sygehuse i Region Syddanmark
Sygehus
Burg (Magdeburg)

Burg er administrationsby, eller Kreisstadt i landkreis Jerichower Land i den tyske delstat Sachsen-Anhalt.

Geografi 
Burg ligger cirka 25 km nordøst for delstatshovedstaden Magdeburg. Vigtige vandløb i Burg er floden Ihle Elben-Havel-Kanalen. Floden Elben danner den nord-vestlige bygrænse. Området omkring byen er dannet i istiden, og præget af landskabsformerne i Fläming, på hvis udløbere Burg ligger.

Bydele og bebyggelser 
Til byen Burg hører følgende bydele og bebyggelser:
 Blumenthal
 Detershagen
 Gütter
 Ihleburg
 Madel
 Niegripp
 Parchau
 Schartau

Bebyggelser:
 Obergütter
 Überfunder
 Waldfrieden
 Waldschule

Seværdigheder 
 Vandtårn (1902)
 Heksetårnet (12. århundrede)
 Berliner Porttårn (14. århundrede)
 Rådhus (1224 nævnt første gang)
 Bismarck-Tårnet, i folkemunde Fläming-Turm (indviet 1907)
 Kirken "Unser Lieben Frauen" (nævnt første gang 1186)
 Sankt Petrikirken (ref.)
 Sankt Nicolai Kirken (ev.)
 Sankt Johannes Kirken (kath.)

Personligheder 
 Militærhistorikeren Carl von Clausewitz, (1. juli 1780 – 16. november 1831 in Breslau),
blev født i Burg
Joseph Black

Joseph Black (født 16. april 1728 i Bordeaux, død 6. december 1799 i Edinburgh) var en skotsk fysik og kemi forsker. Han fandt ud at at bruge magnesium til kraftige røgbomber, der blev brugt under 2. verdenskrig. Kemi bygningerne, ved University of Edinburgh og University of Glasgow er begge opkaldt efter ham.

Eksterne henvisninger 

Kemikere fra Storbritannien
Fysikere fra Skotland
Briter i 1700-tallet
Personer fra Bordeaux
Digão

Rodrigo Izecson dos Santos Leite, bedre kendt som Digão, (født 14. oktober 1985) er en brasiliansk fodboldspiller, som spiller for AC Milan. Digão har tidligere spillet for Rimini Calcio F.C.. Han er lillebror til Kaká og fætter til Vejle Boldklubs Eduardo Delani Santos.

Eksterne henvisninger 
 

Fodboldspillere fra Brasilien
Fredericia og Kolding Sygehuse

Fredericia og Kolding Sygehuse var 2003-2007 en administrativ enhed bestående af Fredericia Sygehus og Kolding Sygehus. Sygehusapotek Fredericia og Kolding Sygehuse er det sygehusapotek, som er tilknyttet de to sygehuse.

Sygehusene har tilsammen 435 sengepladser, havde 28813 indlagte patienter og 145963 ambulante patienter i 2005. Der var samme år 33131 besøg på skadestuen i Kolding og der blev foretaget 17234 operationer på begge sygehuse.
Sygehusene beskæftiger i alt 1962 medarbejdere (2005).

I 2008 indgik sygehusene i et nyt samarbejde med sygehusene i Middelfart, Vejle og Give og hedder i fremtiden Sygehus Lillebælt.

Sygehuse i Region Syddanmark
Ibrahim Ba

Ibrahim "Ibou" Bá (født 12. november 1973 i Dakar, Senegal) er en tidligere fransk fodboldspiller, som senest spillede for italienske AC Milan. Han var normalt placeret på højre midtbane.

Ba blev født i Senegal, men flyttede som barn med familien til Frankrig. Selvom han havde dobbelt statsborgerskab, valgte han at spille for Frankrigs fodboldlandshold.

I dag er Bá talentspejder hos sin gamle klub AC Milan.

Fodboldspillere fra Frankrig
Fodboldspillere fra AC Milan
Fodboldspillere fra Olympique Marseille
Fodboldspillere fra Bolton Wanderers F.C.
Fodboldspillere fra Girondins Bordeaux
Cristian Brocchi

Cristian Brocchi (født 30. januar 1976 i Milano) er en italiensk tidligere fodboldspiller, som spillede på midtbanen, blandt andet for den italienske storklub AC Milan. Brocchi nåede desuden én landskamp for Italien. Den kom mod Tyrkiet i en træningskamp, 15. november 2006.

Eksterne henvisninger 

Fodboldspillere fra Italien
Cykelhjul

Et cykelhjul er et hjul bygget til en cykel. På en almindelig tohjulet cykel er forhjulet monteret på cyklens forgaffel og baghjulet direkte på stellet.

Konstruktion 
Et typisk moderne cykelhjul er opbygget omkring et nav, som sidder midt i hjulet. I navet er indkapslet en aksel og to lejer. Akslens ender, der stikker ud fra navet, benyttes til at spænde hjulet fast på cyklens forgaffel. Akslen kan være fastspændt med bolte, men på racercykler og mountainbikes benyttes ofte såkaldte "quick release" eller stiftaksler, som kan løsnes uden brug af værktøj. På navets kapsel er der huller, hvorigennem hjulets eger kan sættes fast. Egernes anden ende spændes fast i huller i fælgen med nipler. Niplernes moment er vigtigt, da en forkert moment gør hjulet ekset, dvs. forvredet, for nøjagtig oprettelse skal der bruges specialgrej såsom en hjulopretter som kan fjerne hop og skævhed.

Cykeldækket monteres på fælgen. Mellem dækket og fælgen er et fælgbånd, som sikrer, at cykelslangen ikke kommer i kontakt med niplerne. Et cykelhjul kan være bygget til dæk med løs cykelslange eller til dæk med slangen syet ind – kaldet lukkede ringe.

Gear 
Kraften overføres fra pedalerne via en cykelkæde, der sidder om en krans (tandhjul), som sidder fast på cyklens bageste hjul. På de fleste cykler er det en friløbskrans, der gør at hjulet kan dreje i den ene retning uden kransen behøver at følge med. Men på en fixed-gear cykel er der ingen friløbskrans, hvilket giver den mest simple mekanik.

Mulighed for ændring i forholdet mellem antallet af pedal- og hjulomdrejninger opnås gennem en gearing. Dette kan opnås ved, at baghjulet har flere kranse på en kassette, og hvor kæden kan flyttes af en bagskifter. Dette kaldes udvendige gear. Alternativet er indvendige gear, hvor mekanik inde i navet sørger for en udveksling mellem kransen og navet.

Størrelse 
Cykelhjul produceres i mange forskellige omkreds og bredde. Disse karateristika er afgørende for hjulets vægt, aerodynamik, stivhed og holdbarhed.

Standarder 
Der er lavet flere standarder for cykelhjul og dæk.

International Organization for Standardization har i samarbejde med European Tyre and Rim Technical Organisation (ETRTO) lavet standarden ISO 5775, hvor dækkets bredde og yderkanten af fælgen angives i millimeter og adskilt af en bindestreg. F.eks. 37-622

En anden standard oprindelig fra Frankrig er et dækkets ydre diameter og dækkets bredde målt i millimeter og adskilt af et kryds. F.eks. 700x35 C

En tredje standard oprindelig fra Storbritannien er dækkets ydre diameter, dækkets bredde og evt. dækkets højde (profil) målt i tommer (og evt. angivet i brøker) og adskilt af krydser. F.eks. 28 x 1 5/8 x 1 3/8

Mest benyttede størrelser i Danmark

Kilder/referencer 

Hjul
Hjul
Beautiful Soul

Beautiful Soul er et album og en single af den amerikanske sanger og skuespiller Jesse McCartney.

Album fra 2004
Betws-y-Coed

Betws-y-Coed er en lille by i i Nord-Wales i grevskabet Clwyd. Det er et vigtigt knudepunkt i den østlige del af nationalparken Snowdonia. Navnet udtales [ˈbɛtʊs ə ˈkɔɨd]. Navnet "Betws" 
eller "Bettws" (udtales /ˈbɛtuːs/), bliver almindeligvis forstået som et lån fra det angelsaksiske bed-hus (= "bede-hus"). Da coed er det walisiske ord for "skov", betyder Betws-y-Coed altså "Bedehuset-i-skoven" på walisisk.

Betws-y-Coed ligger i Conwy Valley og er den største station på jernbanen Conwy Valley line bortset fra endestationerne Blaenau Ffestiniog og Llandudno. Byen er grundlagt i 6. århundrede og voksede en del i 1800-tallet i takt med mineindustriens udvikling. Der er i dag ingen minedrift i området, og byen lever hovedsageligt af turisme – der er mange små hoteller og B&B's, spisesteder og et par museer, bl.a. Conwy Valley Railway museum.

Fra byen udgår mange vandreruter i området og en del busruter ind i Snowdonia nationalparken. Nationalparken har også et natur og informations-center i byen.

Byen ligger hvor A5 fra London til Holyhead krydser A470 fra Cardiff til Llandudno. Det meste af byen ligger omkring A5 efter at vejen har passeret floden Conwy over Thomas Telfords Waterloo Bridge.

Seværdigheder 
 Conwy Valley Railway Museum – jernbanemuseum m. både lilleput-tog og sporvogn som man kan prøve
 Conwy Valley Motor Museum – samling af veteranbiler
 Swallow Falls – smukke vandfald nogle kilometer vestpå af A5
 Gwydyr forest  – mange beskrevne vandreture, bl.a. til søen Llyn Elsi og "Fairy Glenn".
 Der er et lille museum på nationalparkens informationscenter i byen

Eksterne henvisninger 

Byer i Wales
Loving Cup

"Loving Cup" er en sang fra The Rolling Stones album Exile on Main St. fra 1972. 

Indspilningerne til "Loving Cup" startede i december, 1971, i Los Angeles på Sunset Sound Studios, og varede til marts, 1972. Mick Jagger sang, mens Keith Richards og Mick Taylor spillede sangens guitarer. Trommerne spillede Charlie Watts, og Bill Wyman spillede bass. Klaveret blev spillet af Nicky Hopkins. Saxofonen spillede endnu en gang Bobby Keys, og både trompet og trombone blev spillet af Jim Price. Albummets producer Jimmy Miller spillede nummeret maracas. Koret bestod af Jagger og Richards . 

Sangen blev optaget under The Stones 2006 A Bigger Bang Tour, hvor Jack White gæsteoptrådte, og udgivet på live albummet Shine a Light fra 2008.

Eksterne henvisninger 

Officiel tekst
Hør The Rolling Stones ”Loving Cup”
Tekst og info om ”Loving Cup”

Fodnote 

Rolling Stones-sange
Fläming

Fläming er et højdedrag i de tyske delstater Brandenburg og Sachsen-Anhalt, ca. 75 km sydvest for Berlin. De svagt bølgende bakker i Fläming, som hæver sig op over Elbens brede flodslette mod vest og syd er en endemoræne, som blev dannet under Saaleistiden. Det højeste punkt er Hagelsberg på 200 m, som også er højeste punkt på hele det nordtyske sletteland.

Navnet har formentlig sammenhæng med landskabet Flandern i Belgien. I 1100-tallet slog flamske nybyggere sig ned i området; disse kaldte sig «Vlämlinge». I Fläming findes flere stednavne, som kan have deres paralleller i Flandern: Niemegk – Nijmegen, Brück – Brugge og Euper – Ypern. Som navn på området kom Fläming ikke i brug før i 1800-tallet – tidligere blev det kaldt Sächsischer Grenzwall

Fläming er stadig et landbrugsområde, kun med mindre byer som Ziesar, Belzig, Niemegk, Treuenbrietzen, Jüterbog, Baruth/Mark, Dahme/Mark, Wittenberg, Loburg, Möckern og Zerbst.

Naturparker 
 Naturpark Hoher Fläming på 82.700 ha i Brandenburg.
 Naturpark Nuthe-Nieplitz på 62.300 ha ligger i Brandenburg. 
 Naturpark Fläming på 82.425 ha i Sachsen-Anhalt

Eksterne henvisninger 

 http://www.reiseregion-flaeming.de 
 Naturpark Hoher Fläming 

Bjerge i Tyskland
Landskaber i Sachsen-Anhalt
Landskaber i Brandenburg
Karsporeplanter

Karsporeplanter er en lidt ældre betegnelse for en gruppe (Division) af karplanter, der formerer sig vha. sporer i stedet for frø. Det latinske navn Pteridophyta dækker i dag kun bregner.

Kendetegn 
Karplanterne udmærker sig ved to vigtige kendetegn:
 Karplanter har karvæv, hvor ressourcer bliver fordelt rundt i planten. Dette træk gør det muligt for karplanter at blive større end ikke-karplanterne, der mangler dette specialiserede ledningsvæv og derfor er tvunget til at nøjes med ringe højde. 
 Hos karplanterne er den vigtigste generationsfase sporofytten, der oftest er diploid med to sæt af kromosomer i hver celle. Kun formeringsceller og gametofytten er haploide. I modsætning hertil er den vigtigste generationsfase hos ikke-karplanterne normalt gametofytten, der er haploid med kun ét sæt kromosomer pr. celle. Hos disse planter er det almindeligvis kun sporestilken og -kapslen, der er diploide.

Vandtransport foregår enten i vedvævet (xylem) eller i sivævet (phloem): Xylem transporterer vand og opløste, uorganiske stoffer ud til bladene fra rødderne, mens phloem bringer opløste, organiske stoffer rundt i planten.

Bregne-klassen (Pteropsida eller Filicopsida)
Padderok-klassen (Sphenopsida)
Ulvefod-klassen (Lycopodiopsida)
Psilopsida

Note

Botanisk taksonomi
Pteridophyta

De Bregnelignende planter (Pteridophyta) er en række eller division indenfor Karplanterne (Tracheobionta). Tidligere brugte man den danske betegnelse Karsporeplanter om denne division, og da omfattede den bl.a. Bregner, Ulvefodsplanter og Padderokplanter. Her følges de seneste, offentliggjorte resultater af de igangværende, fylogenetiske undersøgelser inden for divisionen.

 Bregner (Polypodiopsida, Pteropsida eller Filicopsida)
 Marattiopsida
 Padderokplanter (Equisetopsida)
 Psilotopsida

Fylogenetisk placering 

Diagrammet herunder viser Pteridophyta placering indenfor Karplanterne. Pteridophyta ses at være en (primitivere) søstergruppe til Frøplanterne. Diagrammet nedenfor til højre viser forholdene indenfor Karplanterne.

Note

Karsporeplanter
1900 Stafetten

1900 Stafetten er et årligt motionsløb i Marselisborgskovene ved Århus. Løbet, som har været afviklet siden 1976, har gennem de sidste mange år haft start og mål i Gåsehaven, hvorfra den yderst kuperede og krævende rute går gennem et afvekslende terræn. Løbet kaldes også Danmarks hårdeste stafetløb.

1900 Stafetten arrangeres af klubben Aarhus 1900, der også står bag Marselisløbet.

Klasser 

Den klassiske stafetdistance (Åbne klasse) er på 10 km, der kan løbes af blandede hold bestående af 5 mænd og kvinder. Til og med 2008 bestod holdene dog af 10 løbere. Der er med årene kommet andre klasser til, således at der nu også er en ren Kvindeklasse (5 x 10 km), en Seniorklasse (5 x 10 km), en Åben 6 km klasse (5 x 6 km) og en Børnestafet (3 x 2,5 km).

Klasserne starter på forskellige tidspunkter. Den Åbne klasse starter først (klokken 9.00 om morgenen), og alle løbere skal være i mål inden klokken 18.00.

Eksterne henvisninger 
 1900 Stafettens hjemmeside 
 Århus 1900's hjemmeside 

Stafetløb (løbesport)
Sport i Aarhus
Atletikkonkurrencer i Danmark
Lukkemuskel

En lukkemuskel (eller ringmuskel) er en muskel, der forhindrer at mad, afføring eller urin kommer længere i systemet, end ønskeligt på pågældende tidspunkt. Der er en lukkemuskel i hver sin ende af mavesækken. Den øverste, for at indholdet i mavesækken ikke ryger op i spiserøret og den nederste forhindrer mavens indhold i at ryge ud i tolvfingertarmen, før maven er færdig med at fordøje maden. Derudover har man også en lukkemuskel for enden af endetarmen, så man selv kan styre, hvornår afføringen skal forlade kroppen. Man har også en lukkemuskel ved urinblæren. Dermed kan man også – til en vis grad – selv bestemme, hvornår man vil tisse. 

I modsætning til lukkemusklerne ved mavesækken, er lukkemusklen ved endetarmen og urinblæren under viljens kontrol. Det vil sige, at man selv kan styre dem.

Fordøjelsessystemet
Brandon (South Dakota)

Brandon er en amerikansk by og administrativt centrum for det amerikanske county Minnehaha County i staten South Dakota. I 2000 havde byen et indbyggertal på .

Ekstern henvisning 
 Brandons hjemmeside (engelsk) 

Byer i South Dakota
Gulfport (Mississippi)

Gulfport er hovedstad i den amerikanske delstat Mississippi. I 2000 havde byen  indbyggere. Byen er administrativt centrum i det amerikanske county Harrison County.

Ekstern henvisning 
 Gulfports hjemmeside (engelsk) 

Byer i Mississippi
Fayetteville (Arkansas)

Fayetteville er en by i den nordvestlige del af delstaten Arkansas i USA. Byen har  indbyggere og er administrativt centrum i det amerikanske county Washington County.

Referencer

Eksterne henvisninger 

 Fayettevilles hjemmeside  

Byer i Arkansas
Danis Tanović

Danis Tanović (født 20. februar 1969 i Zenica, SFRJ) er en bosnisk filminstruktør og manuskriptforfatter. Hans første spillefilm, No Man's Land, udløste en Oscar som bedste ikke-engelsksprogede film i 2001, blot én blandt – for en debutfilm – ualmindeligt mange priser.

Tanović er uddannet i såvel Bosnien som Belgien og har dobbelt statsborgerskab. Han bor i Sarajevo.

I 2008 oplyste han, at han ville danne det politiske parti Naša Stranka (Vort Parti) for at bidrage til et bredere politisk engagement i den bosniske vælgerbefolkning .

Referencer

Eksterne henvisninger 

 

Filminstruktører fra Bosnien-Hercegovina
Troels Brun Folmann

Troels Brun Folmann (født 10. januar 1974 i København) er en dansk komponist af musik til computerspil, specielt kendt for sit arbejde på Lara Croft Tomb Raider: Legend og Lara Croft Tomb Raider: Anniversary. Han fungerede som supervisor på seriens ottende spil, Tomb Raider: Underworld, foruden at komponere spillets hovedtema.

Folmann har også lavet trailermusik til blandt andet 10,000 BC, Spiderman 3 og X-Men 3. I november 2008 lancerede han Tonehammer.com.

Eksterne henvisninger 
 Troels Folmann
 Tonehammer.com 

Tomb Raider
Personer fra København
Cumberland (Maryland)

Cumberland er en amerikansk by og administrativt centrum i det amerikanske county Allegany County, i staten Maryland. Byen har  indbyggere.

Referencer

Ekstern henvisning 

 Cumberlands hjemmeside (engelsk)

Byer i Maryland
Nærum Station

Nærum Station er Nærumbanens nordlige endestation. Nærumbanen blev afkortet i forbindelse med motorvejsbyggeri i 1954, hvorfra bygningen stammer. Øst for stationen er der stoppested for motorvejsbusser.

Den første station i Nærum åbnede sammen med banen i 1900. Dens stationsbygning blev tegnet af Heinrich Wencks tegnestue.

Galleri

Eksterne henvisninger 

 Salgssteder hos Lokaltog 
 Nærum Station på dsb.dk

Stationer på Nærumbanen
Station
Heinrich Wenck
Bygninger, konstruktioner og anlæg i Rudersdal Kommune
Jeordie White

Jeordie Osbourne White (født 20. juni 1971 i New Jersey, USA), også kendt som Twiggy Ramirez, er en amerikansk multikunstner.

White er blandt andet kendt for sit arbejde med Amboog A Lard, Marilyn Manson, A Perfect Circle og Nine Inch Nails. Han arbejder sammen med Goon Moon. Whites stagename er taget efter modeikonet Twiggy og seriemorderen Richard Ramirez

Musikere fra USA
Luce Irigaray

Luce Irigaray (født 3. maj 1930 i Belgien) er en fransk feminist, filosof, lingvist og psykoanalytiker.

Irigaray har været bosat i Paris siden 1960'erne. Navnet Irigaray stammer fra Baskerlandet. Mest kendt for kritikken af patriarkatet i sine tidligere værker "Speculum. De l’autre femme" (Editions de Minuit, 1974). "Speculum of the Other Woman" (oversat i 1985 til engelsk og "Ce sexe qui n’en est pas un" (Editions de Minuit, 1977) "This Sex Which Is Not One" (oversat til engelsk i 1985).

Bibliografi
Et udvalg af Irigarays værker: 
 Le Langage des déments (Mouton / De Gruyter, 1973)
 Speculum. De l’autre femme (Éditions de Minuit, 1974)
 Ce sexe qui n’en est pas un (Éditions de Minuit, 1977)
 Et l’une ne bouge pas sans l’autre (Éditions de Minuit, 1979)
 Amante marine de Friedrich Nietzsche (Éditions de Minuit, 1980)
 Le Corps-à-corps avec la mère (La Pleine lune, 1981)
 Passions élémentaires (Éditions de Minuit, 1982)
 L’Oubli de l’air - chez Martin Heidegger (Éditions de Minuit, 1983)
 La Croyance même (Éditions Galilée, 1983)
 Éthique de la différence sexuelle (Éditions de Minuit, 1984)
 Parler n’est jamais neutre (Éditions de Minuit, 1985)
 Sexes et parentés (Éditions de Minuit, 1987)
 Le Temps de la différence. Pour une révolution pacifique (L.G.F., « Le Livre de poche. Biblio », 1989)
 Sexes et genres à travers les langues (Grasset, 1990)
 Je, tu, nous. Pour une culture de la différence (Grasset, 1990 ; L.G.F., « Le Livre de poche. Biblio » n°4155, 1992)
 J’aime à toi (Grasset, 1992)
 Être deux (Grasset, 1997)
 Entre Orient et Occident (Grasset, 1999)
 Prières quotidiennes / Everyday prayers (Maisonneuve et Larose / University of Nottingham, 2004)
 Il mistero di Maria (Editions Paoline, 2010)

Litteratur på dansk 
 Irigary, Luce (1985): “Og den ene bevæger sig ikke uden den anden”. Rosinante

Filosoffer fra Frankrig
Faglitterære forfattere fra Frankrig
Psykologer fra Frankrig
Kvindelige filosoffer